Paggising ko isang umaga,
di ko mailakad 'yong kanang binti ko,
masakit 'yong tuhod ko.
October 2012 nangyari 'to.
Sabi ko sa asawa ko dalhin niya ako sa ospital,
magpapa-check up ako.
Tinanong ako ng radiologist, "Naaksidente ka ba?"
Sabi ko, "Wala namang nangyari sa tuhod ko, e."
Tapos sabi niya, "Meron kasing nakabaon dito."
Tinaas niya 'yong X-ray tapos pinakita niya sa akin.
May malit na square sa tuhod ko,
kasinglaki ng kuko, tapos may nakakabit na wire.
Sabi ko, "Nasa binti ko 'yan?"
Sabi niya, "Oo.
Pero wala kang peklat."
'Yong makita ko lang 'yong X-ray
at malaman kong nasa balat ko 'yon nang di maipaliwanag,
lalo akong kinabahan.
Tapos binabangungot na ako
ng nangyari sa akin ilang dekada na ang nakaraan,
nagre-replay 'yong nangyari.
No'ng nasa Air Force ako, nag-camping kami ng kaibigan ko.
Okay naman, masaya naman.
Hanggang may makita akong mga ilaw na kumikislap,
tapos may lumabas na UFO na kasinglaki ng Walmart.
Sa gitna ng bagay na 'to,
may lumabas na puting liwanag tapos dinala ako sa loob.
Sumigaw ako nang malakas na malakas,
tapos bigla akong nawalan ng malay.
Nagising ako sa kumikislap na dilaw, orange at puting ilaw sa labas ng tent.
Ang iniisip ko, "Ano' to?"
MAS DUMAMI ANG MGA TANONG
- Grabe. - Ano 'yon?
Hindi na mabilang ang mga video ng kung anong mga ilaw at bagay sa langit
na paulit-ulit na na-share sa social media.
Pero noong April 2023,
ginulat ng mga opisyal ng Pentagon ang publiko
nang sabihin nito na may binabantayan silang 650 reports
ng unidentified flying objects at mga liwanag,
higit na malaki ang itinaas mula nang mga nagdaang taon.
Marami sa mga report na ito, sa ilalim ng opisyal na imbestigasyon,
ay isinumite ng mga military personnel.
BAWAL PUMASOK
Bagama't di maipaliwanag ang mga insidente,
may mga nagsasabing ilang dekada na itong alam ng gobyerno.
MGA POSIBLENG NANGYARI
NAGLILIHIM BA ANG GOBYERNO TUNGKOL SA MGA UFO?
Noong World War II,
nakakakita ang mga piloto ng mga Foo Fighters.
Minsan sa bandang Pacific at Europe.
Foo Fighter ang tawag sa mga pormasyon ng mga orange na liwanag
na kumikilos nang mabilis.
Mas dumami ang ganitong pangyayari sa Los Alamos sa New Mexico.
Mga scientist, mga security personnel, mga sibilyan, mga military pilot...
Maraming nakakakita ng unidentified flying objects na 'to.
Kaya sinimulan itong pag-aralan ng Air Force.
Nagkaroon ng Project Blue Book.
May dalawang goal ang project:
Ang pag-aralan ang UFO data
at alamin kung banta sa seguridad ang mga bagay na ito.
Dahil marami na ang nakakakita sa mga ito,
napakaraming nangyari.
Nandito ako para pag-usapan ang tinatawag na flying saucers.
Ang papel ng Air Force sa problemang ito ay kilalanin ang anumang nasa himpapawid
na may posibilidad ng banta o gulo sa Estados Unidos.
Higit 12,000 ang mga report na may nakakita nito,
pero higit sa 700 dito ang hindi maipaliwanag.
Parang nagiging pambansang kaguluhan na 'to.
Ganitong kalaki ang mga headline tungkol sa mga UFO.
UFO, NAGLIPANA
DAHIL SA PANAHON?
DI BANTA SA US
MGA UFO, NAMATAAN
Daan-daang ulat ng mga kakaibang bagay sa langit
ang inihain sa Air Force.
Sa huli, hindi nila ito naresolba
at gusto na nilang matapos 'to.
Kaya gumawa ng pag-aaral ang Air Force
na umabot sa konklusyong gusto nila,
na walang kahit ano dito para sa science o sa national security,
kahit na salungat ang data sa konklusyon.
At tinapos na nila ang usapin.
Inaakusahan ang Air Force ng pagtatago impormasyon tungkol sa UFO.
Ano'ng masasabi mo dito?
Hindi totoo ang mga paratang na 'yon.
Hanggang ngayon, may mga report na may nakakakita, nakakaranas.
May mga taong nagkasugat o nagkasakit
dahil malapit sila sa UFO,
at nagbibigay ito ng ebidensiya na totoong naapektuhan sila
na resulta ng isang karanasan o insidente.
Noong 1977,
non-commissioned officer ako, staff sergeant,
na naka-istasyon sa Whiteman Air Force Base sa Western Missouri.
Trained EMT ako,
at kasama ko sa trabaho ang kaibigan kong si Toby.
Lumalabas kami pag weekends.
Tapos sabi niya, "May naisip ako. Mag-camping tayo."
June 11, 1977, lumabas kami sa base,
papunta kaming south.
Sabi ni Toby, "May mataas na lupa do'n."
Di pa ako nakakapunta do'n, at ang galing kasi nakita namin agad.
Nag-ayos na kami, nagkukuwentuhan.
Tapos...
Di lang basta tumahimik, parang tumigil lahat.
Tapos nakatingin sa kaliwa si Toby, kaya sa west 'yon.
Sabi niya, "Terry, kanina pa 'yong mga ilaw na 'yon?"
Sabi ko, "Anong ilaw?"
Nasa ilang na lugar kami, dapat walang ilaw.
Kaya umatras ko.
Tapos sa malayo,
may triangle ng napakaliwanag na mga bituin.
Pare-pareho ng liwanag.
Umikot pakanan 'yong mga bituin, 120 degrees.
Parang hugis triangle na spaceship 'yong tinitingnan namin,
tapos kitang-kita namin na papalapit sa amin.
Tapos umikot-ikot.
Dalawang beses.
Kasinglaki ng Walmart 'yong labas no'n,
maraming palapag,
may mga bintana, tapos may lumalabas na liwanag do'n.
Sa gitna nitong bagay na 'to.
may lumabas na liwanag na kasinglaki ng softball.
Kulay puti 'yong lumabas na liwanag,
tapos eksakto sa gitna ng campfire namin.
Ewan ko kung pa'no nangyari, pero nasa loob na kami no'ng triangle.
Pagdilat ko ang pumasok sa isip ko,
"Nananaginip ba ako? Ano 'tong lugar na 'to?"
Parang totoo para maging panaginip.
Alam ko na hindi panaginip 'yon.
Narinig kong sumisigaw si Toby, kilala ko ang boses niya.
Pero hindi ako makagalaw.
Di ko magalaw ang ulo ko, ang daliri ko.
Mata ko lang ang nagagalaw ko.
May nakita akong anim o pitong nilalang.
Nakasuot sila ng kulay tan na flight suit tapos may orange patch sa balikat.
May pinipindot 'yong isa sa panel.
Tapos dinala ako sa mahabang pasilyo
papunta sa puting kuwarto na dome ang kisame.
Tapos may ordinaryong X-ray table do'n.
May dalawang nilalang sa loob
na may taas na seven feet.
Parang pakiramdam ko nasa ospital ako.
Di ko inisip na papatayin nila ako.
Inisip ko baka saktan ako.
At gano'n na nga,
tapos nawalan ako ng malay.
Tulog ako.
Nagising ako sa kumikislap na orange at puting ilaw sa labas ng tent.
Paggising ko, parang wala ako sa sarili ko.
Sabi ko kay Toby, "Toby, ano'ng nandiyan?
Hindi malinaw 'yong sagot niya,
at talagang takot na takot ako.
Forty-five minutes bago mag-umaga
nang umalis 'yong bagay na 'yon.
Nando'n lang kaming dalawa sa tent, takot na takot.
Sabi ni Toby, "Umalis na tayo.
Tumakbo tayo sa kotse."
No'ng pabalik na kami galing Devil's Den,
ang sakit ng mga katawan namin at sobrang dehydrated kami.
Mag-uumaga na 'to.
Sobrang sakit sa mata no'ng sikat ng araw.
Nasisilaw ako sa liwanag.
Pag-uwi ko, hindi ko alam ang sasabihin ko sa asawa ko.
Di nga ako sigurado sa nangyari.
Dinala kami ng mga asawa namin sa Whiteman Air Force Base Hospital.
Sabi ng asawa ko, "Ano'ng nangyari sa 'yo?"
Sabi ko, "Ewan ko.
Ganito na ako paggising ko."
No'ng tinanong ng mga doktor kung ano'ng nangyari,
di ko rin alam ang sasabihin ko.
Ang hirap ipaliwanag ng nangyari no'ng panahon na 'yon.
Ang sabi nila meron daw akong flash burns.
Sunburn 'yon sa cornea ng mata.
Parang 'yong nangyayari sa welder pag di siya nagsuot ng safety shield.
Sobrang sakit.
Ginamot nila. Ilang araw akong nasa ospital.
Pinatay nila 'yong mga ilaw tapos may pinapahid sa mga mata ko.
May tinurok din para sa sakit at para di ako mahirapang matulog.
No'ng pangatlong gabi, may dumating na OSI agent
galing sa Office of Special Investigations.
Lumapit siya sa kama ko, inilagay 'yong kamay niya sa pinto,
tapos lumapit siya sa mukha ko.
Sabi niya,
"Anak, alam ko at alam mo
na kayong dalawa, may nakita kayo do'n,
at alam mo ang ibig kong sabihin."
Hindi ko alam ang isasagot ko.
Di ko alam kung ano'ng nangyari,
pero alam niyang nakakita ako ng spaceship.
Nang makalabas si Terry sa ospital,
sinabihan siya ng commanding officer niya
na huwag sasabihin kahit kanino ang nangyari sa Devil's Den,
at putulin ang pakikipag-ugnayan kay Toby.
Ipinag-utos nila
na pumunta ng Japan si Toby sa lalong madaling panahon.
Ilang lingo lang, nakaalis na siya.
Inisip ko na kung makakapagpaalam ako sa kanya,
kahit papaano, magkakaro'n ako ng closure.
Kaya pumunta ako sa bahay ni Toby para makapagpaalam.
Paglabas niya ng kuwarto,
ang gulo ng buhok niya, ang dumi ng damit niya.
Pagtingin niya, namumula ang mata niya at amoy alak siya.
Sabi niya, "Nangyari 'yon, di ba, Terry?"
Sabi ko, "Oo, nangyari 'yon. Hindi ka nasisiraan ng ulo."
Sabi niya, "Oo, pero bakit tayo?"
Ang sagot ko, "Pare, hindi ko alam."
Iyon ang huling beses na nakita ko si Toby.
Makalipas ang ilang taon, nalaman kong patay na si Toby.
At hindi lang si Terry ang service member na nagtago ng kakaibang engkuwentro.
Sa tingin ko, karamihan sa mga nag-report nito,
nagkakaroon ng sleep paralysis, gano'n.
Pero may ilang mga kaso na may sapat na ebidensiya
at mapapaisip ka talaga.
Sa isang pambihirang kaso, isang nagngangalang John Burroughs
na Air Force security officer sa England,
sobrang lapit niya sa kakaibang unidentified flying object
na nasa kakahuyan malapit sa base.
Nakadestino ako sa RAF-Bentwaters-Woodbridge.
'Yong insidente sa Rendlesham Forest,
naganap 'to sa labas ng East Gate sa RAF-Woodbridge
noong December 26, 1980, 0300.
Mga alas-tres ng umaga, kasama ko ang supervisor ko,
may nakita siyang kakaibang liwanag na pababa sa gubat.
Kaya napagdesisyunan naming pumunta do'n para mag-imbestiga
para makita kung may bumagsak do'n.
Kaya umalis kami sa base,
pumunta kami sa gubat gamit ang service road,
umabot kami sa malayo hanggang sa may bakod.
Parang may hindi tama.
Parang may puting liwanag 'yong gubat.
Sa loob ng puting liwanag, parang may hugis-itlog na pulang bola
na may mga puti at asul na ilaw sa ilalim.
Tapos kung ano man 'yon, bigla na lang umangat sa mga puno
tapos lumipad papuntang baybayin.
Di alam ng mga opisyal namin ang nangyari.
Pinapunta kami do'n no'ng maliwanag na para mag-ikot, kaya ginawa namin.
May nakita kaming mga guwang sa lupa,
tapos may sira 'yong mga puno sa itaas ng gubat.
Hindi ko iniisip 'yong nangyari sa gubat.
'Yong tipong,
"May nangyaring di ko maipaliwanag pero tuloy lang ang buhay."
Bumalik sa normal ang buhay ko.
Pagkatapos ng dalawang taon, umalis ako sa Woodbridge Air Force Base.
Itinago ng Air Force ang mga record niya.
May mahigpit kaming sistema sa pagtatago,
at kayang magtago ng impormasyon ang iba't ibang organisasyon
na tagong-tago
na kahit ang chairman ng Intelligence Committee, walang alam.
Itong mga hawak naming sikreto, kaya naming ibahin ang katotohanan,
mahirap 'tong makuha
at hadlang sa daloy ng impormasyon.
Puwede silang magtago ng mga bagay base sa nangyari sa military operation.
Puwede nilang itago ito kahit kanino.
Kaya di ko alam kung paano lumabas ang pangalan ko,
pero lumabas din 'yong pangalan no'ng ilan sa mga taong sangkot.
Doon kami nagsimulang hanapin ng iba't ibang tao,
kasama na ang CNN.
Nag-iimbestiga ang CNN.
Apat na taon matapos ang nangyari sa RAF-Bentwaters-Woodbridge,
nilabas ng CNN ang special investigation nila.
Ito ang Woodbridge Airfield,
isang American Air Force base sa eastern England.
Woodbridge Field ang pinangyarihan ng ayon sa mga saksi
ay tila hango sa science fiction.
Ang masasabi ko lang, no'ng nalaman ng publiko ang insidente,
ginawa ito gamit ang memo para sa Ministry of Defense.
Na-leak 'yon, at di na ito maitatanggi ng Air Force,
kahit Ministry of Defense, di ito maitatanggi.
Malaking balita 'yon, may mga alien na sangkot
sa Air Force Base.
Nilapitan ako ng CNN, pero tumanggi akong magpa-interview
dahil pinapirma ako ng non-disclosure bago umalis ng RAF-Bentwaters.
May mga nagbahagi sa CNN ng kanilang mga karanasan
sa kondisyong itatago ang identity nila.
Pero parang nakakita ako ng UFO,
parang spaceship na galing sa ibang lugar, hindi sa atin.
Lahat ng nangyayari sa military, kapag nasangkot ang press,
kailangan mong i-report sa chain of command.
Sila ang magsasabi kung ano ang puwede at di puwedeng sabihin at kung paano.
Alam nilang isasapubliko ang imbestigasyon.
Di ko alam ang iniisip ng Air Force sa kung hanggang saan aabot ito.
Pero nakakuha ito ng higit na atensiyon kaysa sa inaasahan nila.
Ginagamit ng gobyerno ang media
para maghatid ng impormasyon sa publiko sa araw-araw.
Pero may ilang impormasyon na sadyang itinatago sa mga balita
sa pamamagitan ng mga NDA at pagtatago ng sensitibong data.
Dahil limitado ang impormasyon,
imposibleng malaman kung ano talaga ang nangyayari.
TINATAKOT BA NG GOBYERNO ANG MGA WHISTLEBLOWER PARA MANAHIMIK?
Mahirap sa mga tao sa gobyerno na pag-usapan 'to.
May mga kaso kung saan may pinirmahang mga NDA
at tumangging magsalita ng mga personnel,
kahit sa military personnel pa na may clearance.
Nag-iingat bang magsalita ang mga tao? Oo.
Pero ang totoo, kailangan mong sundin ang military law,
kung hindi, mapapahamak ka kahit ano pang insidente 'yan.
Sa loob ng ilang dekada, napilitang ilihim
ng mga tulad nina John at Terry ang kakaibang engkuwentro nila.
Bago ko nakita 'yong mga X-ray,
2012 'yon, 40 taon nang nakalipas 'yong insidente.
Pakiramdam ko natatanggap ko na lahat.
Alam kong di ko puwedeng sabihin kahit kanino.
Pero no'ng nakita ko 'yong bagay na 'yon sa mga X-ray,
napatunayan ko na may ginawa sa akin ang mga nilalang na 'yon,
kaya sumulat ako ng libro, Incident at Devil's Den.
Sinabi ko sa publiko ang lahat.
Naisip ko, kung pag-uusapan 'to ng mga tao,
baka maimpluwensiyahan nito ang gobyerno na sabihin ang totoo.
Nang sinimulan kong isulat ang libro ko no'ng 2017,
gusto kong makakuha ng kopya ng medical records ko mula 1977.
Nagbigay ako ng request at...
Anim na taon ako do'n, pero 'yong file ko ganito lang kanipis.
Mas makapal dapat ang medical record ko.
Maraming impormasyon ang di nakalagay do'n.
Nang naisip ko na di ko kayang gawin mag-isa 'to,
nag-research ako tungkol sa alien implants at nakilala ko si Derrel Sims.
Private investigator ako sa Texas.
Dati akong military police officer at dating nasa CIA.
Ngayon naghahanap ako ng mga ebidensiya ng human-alien contact,
at nagre-research din ako tungkol sa mga implant.
Marami pa tayong hindi alam.
Ang implants ay mga foreign object
na nakikita minsan sa ilalim ng balat ng mga dinukot.
Bagama't misteryo pa rin ang mga ito,
naniniwala ang ilang eksperto sa implant na ginagamit ito para pag-aralan ang tao.
Tingin ko, dinisenyo ang ilang implants para ma-monitor ang katawan ng tao,
pero walang kaalam-alam ang ilang taong meron nito.
Aksidente nilang nalalaman.
Sino ang responsable sa paglalagay nito sa binti ko?
Hindi ko alam kung aliens ba ang naglagay o kung ang gobyerno,
alin lang sa dalawa.
Parang tracking device 'yon.
Nakakabahala ito.
Nakilala ko si Terry Lovelace at ang ganda ng naging usapan namin.
Inimbita ko siya sa Houston, Texas at naging magkaibigan na kami.
Uy, Terry.
- Uy, kumusta ka na? - Payakap nga diyan.
- Mabuti naman. Tagal na rin, a. - Oo nga, tagal na.
May dala akong mga X-ray dito na mukhang di mo pa nakita.
November 2017 'tong mga X-ray ng binti ko.
Dito makikita 'yong implant.
Ang problema kasi, kung tao ang gumawa nito,
madali itong makikita, makikita mo.
Ang tanong ko, kung nasa katawan ko 'yan,
paano napunta 'yan na wala man lang peklat?
Nagtataka nga ako.
May kausap akong surgeon, binigyan ko siya ng kopya ng mga X-ray ko.
Nag-usap kami sa telepono, sabi ko, "Ipapatanggal ko 'to."
Plano kong pumunta sa December,
tapos no'ng November, nawala na lang bigla 'yong nasa loob.
November 16 yata 'yon.
'Yon ang naaalala ko.
No'ng nagising ko, sobrang sakit ng mga binti ko.
Tapos may mga butas 'yong taas ng mga binti ko.
Tingin ko pumunta sila at kinuha nila 'yon.
Nakakakilabot isiping may ganito sa ilalim ng balat mo,
tapos malalaman mo na lang, wala na pala.
Ano'ng mga naging problema mo pag nagpapa- X-ray?
Ayoko nang bumalik sa Veterans hospital.
Alam ko 'yan.
Pareho tayo.
Kaya nagpunta ako sa chiropractor para magpa-X-ray.
Wala kasi akong tiwala sa Veterans.
Tinatago ng gobyerno sa mga personnel ang mga medical record.
Tulad ni Terry.
Di ko kilala ang mga taong 'to.
Ang masasabi lang, sobrang hirap
maghanap ng medical records at humingi ng tulong sa Veterans.
Una akong nagkaproblema no'ng nagkasakit ako.
Bago ang Air Force, wala akong sakit.
Di ka makakapasok kung may heart murmur ka.
Disqualified ka pag gano'n.
No'ng umalis ako sa Air Force no'ng 1988,
sa exit physical exam, lumalabas na may heart damage ako.
Di nagtagal, nagkaproblema naman ako sa mata.
Nagpatingin ako sa doktor.
Sabi niya, "Na-expose ka ba sa radiation?"
Sabi ko, "Sa pagkakaalam ko, hindi."
Sabi niya, "May radiation damage ka sa mata."
Pagkatapos ng insidente, madalas sumasama ang pakiramdam ko,
pero di sumagi sa isip ko na konektado 'yon sa insidente.
No'ng nag-research ako,
nalaman ko na 'yong nangyari sa Rendlesham ang dahilan ng mga sakit ko.
Nang hiningi ni John Burroughs ang medical records niya
sa ilalim ng Freedom of Information Act,
tinanggihan siya.
Hindi rin niya makuha ang mga benepisyong dapat niyang makuha.
Kung classified ang records mo,
di nila tatanggapin ang ibang record na susuporta sa sinasabi ko.
Hindi kinilala ng Air Force na nagsilbi ako mula 1979 hanggang 1982.
Ako si Cheryl Bennett.
Staff assistant ako ni Senator John McCain.
Ako ang humahawak sa mga nasasakupang may problema sa Veterans.
Noong August 2013, nakilala ko si John Burroughs
na galing sa US Air Force.
Humingi siya ng tulong para sa DD-214 at medical records niya.
Lahat may DD-214 pag-alis sa military.
Ang DD-214 form ay ibinibigay sa service members
na honorably discharged sa serbisyo.
Ginagamit ito para i-verify ang military service
para makakuha ng benepisyo.
Walang gano'n si John.
No'ng kailangan na niyang magpaospital, do'n na siya nagkaproblema.
"Naku, hindi ka nagserbisyo sa military."
Tinanong niya ang sarili niya, "Nababaliw ba ako?
Nasisiraan na ba ako? Nangyari ba 'to o hindi?"
Pumasok na ang Department of Justice.
Kumuha sila ng taong may high clearance para tingnan 'to,
pero kahit 'yon, di makuha ang records ko.
Ang totoo, wala silang ma-verify na kahit ano,
'yon lang sinabi kong nasa military ako nang nangyari 'yon.
Classified pa rin ang records ko.
Pag classified ang records mo,
wala ka nang magagawa dahil hindi nila ito ibibigay sa 'yo.
May natanggap pa akong sulat galing sa isa sa mga lieutenant
ng Department of Justice, at ang sabi,
"Wala akong pakialam.
Di mo puwedeng gamitin ang pangalan ni John McCain.
Wala ring mangyayari dito."
Nainis ako.
Ang Congress, ang CIA, ang FBI,
ang Department of Justice, Department of Defense,
lahat ng mas matataas na katrabaho ko,
lahat sila, tinatago ang record ni John Burroughs.
Pero para sa ilang service members at opisyal,
hindi pagmamanipula ng gobyerno ang problema.
Ang tunay na problema ay ang kakulangan sa intelihensiya.
WALA RIN BANG ALAM ANG GOBYERNO?
Nag-aral ako ng mechanical at aerospace engineering.
Sumali ako sa Navy at F-18 Super Hornet ang pinapalipad ko
sa east coast ng Virginia Beach sa loob ng ilang taon.
No'ng 2014, habang lumilipad kami, may nasasagap ang radar namin.
Nakaabang ang mga sensor,
at nasa helmet namin ang mga sensor na 'to.
Kaya pag nakatingin kami sa langit, para itong augmented reality.
F-18 lang ang dapat nando'n.
Kaya pag may nakita kaming naiiba, kitang-kita talaga.
Pero nangyayari 'yon sa commercial air traffic.
Pero ang kakaiba dito, di sila gumagalaw na parang eroplano.
Nakatigil lang sila, o kaya sobrang bilis o kaya sobrang bagal,
at nando'n sila buong araw, kaya sino sila?
Nang mga nagdaang taon, ang UFO o Unidentified Flying Object,
ay pinalitan ng UAP o Unidentified Aerial Phenomena.
Matagal nang nakatatak ang salitang UFO sa kultura natin.
Pag sinabi mong "UFO",
iisipin agad ng mga tao, aliens galing sa ibang lugar.
Maraming kaakibat ang salitang 'yon at dapat itong baguhin,
dapat humanap ng mas neutral at mas objective.
Ang "Unidentified Aerial Phenomenon", maaaring hindi bagay.
Puwedeng plasma o kaya atmospheric phenomenon.
Sa pag-aaral namin sa mga bagay na 'to, ang natural na paliwanang lang
ay top-secret program ito na hindi namin alam.
Kalaban ba 'to? Russia ba 'to o China?
May naimbento ba sila na kayang makapasok sa restricted military airspace
nang walang parusa?
Kung Russian o Chinese 'to, maaalerto agad sila.
Ipapasok ang Air National Guard. Malaking problema 'to.
At masasaksihan ni Ryan
ang pinakapinag-uusapang UAP sa kasaysayan.
January 2015, nasa Jacksonville, Florida ang squadron ko
no'ng kunan namin 'yong gimbal video.
Makikita dito,
25,000 feet above sea level 'yong aircraft na kumukuha.
Pareho ng altitude ng bagay na 'to.
Malinaw ang kuha.
Tapos makikita nating umikot ang bagay na 'to.
Kita mo, umiikot na parang gimbal.
Ang gimbal ay mechanism na nagpapaikot sa isang device sa axis.
No'ng 2017, nakita ko 'yong article sa New York Times tungkol sa video.
Sabi ko, "Nando'n ako no'ng kinunan 'yon."
Kilala ko 'yong boses, mga kaibigan ko 'yon.
- Pero kung... - Tingnan mo 'yon!
Umiikot.
Sa mga social media platform,
nabuhay ang debate tungkol sa UAP dahil sa gimbal video.
KINIKILABUTAN AKO
No'ng umalis ako sa Pentagon, nalaman ko
na may lumalabag sa restricted military airspace,
tuloy-tuloy na paglabag, at ilang taon nang nangyayari,
at walang ginagawa tungkol dito.
Wow, tingnan mo, lumilipad!
'Yong mga nakikita namin,
'yong itsura at kinikilos nito, di naman parang mga kalabang bansa,
kaya parang balewala lang 'to imbes na pansinin.
Meron bang unofficial "Don't ask, don't tell" policy
pagdating sa UAP,
o kulang lang sa protocol?
Iba't ibang organisasyon sa national security
ang humahawak sa problemang ito,
pero wala silang mapagsabihan nito.
At sa puntong 'yon, do'n na ako lantarang nakisali.
Ang nasa isip pa rin ng Appropriations Committee,
kalokohan lang itong mga UFO.
Di nila susuportahan ang kahit anong tungkol dito,
at wala pa silang impormasyon.
Kaya ang sabi ko, humingi sila ng report, ng public report,
tungkol sa issue na 'to sa intelligence community.
Lumabas 'yong report no'ng June 2021.
Ayon sa preliminary report, ang mga usaping UAP
ay kadalasang may limang kategorya:
Airborne Air Clutter,
Natural Atmospheric,
Foreign Adversary Systems,
Classified Developmental Programs,
at Other, ito ang mga pangyayaring walang paliwanag.
Nang nakarating sa Congress ang report,
naiiba ito dahil ito ang unang pagkakataon
na sinabi namin, bilang military, na may kung ano do'n.
Ang tulad ni Ryan Graves,
na aerospace engineer din bukod sa pagiging piloto...
Pag ang isang tulad niya ang nagsabing may nakita siya,
at madalas pa niyang nakikita, maniwala ka, sigurado 'yon.
Potensyal na banta sa seguridad ng bansa ang Unidentified Aerial Phenomena.
Sa matagal na panahon, naging hadlang ang stigma ng UAP
sa mahusay na intelligence analysis.
Iniwasang mag-report ng mga piloto o kaya ay pinagtatawanan sila.
Pinagtibay nito ang salaysay ng mga operator
na nasa pinakaibaba.
Pinapakita nito ang laki ng stigma na kailangang malampasan.
Mahihirapan tayo bago makuha ang impormasyon
sa mga operator at mga gumagawa ng desisyon.
At kasama ang mga report na 'to sa proseso.
Kaya may All-domain Anomaly Resolution Office
ang Department of Defense ngayon.
Sila na ang responsable
sa pagtanggap ng impormasyon sa lahat ng organisasyon,
pag-aralan ito, pagrepaso sa lahat ng intelligence records mula World War II,
paggawa ng proseso para sa mga whistleblower
kung saan puwede ang mga tao kahit may pinirmahan silang NDA
para pag-usapan ang nakita nila at ang alam nila.
Di natin naipanalo ang Cold War
dahil mas magaling tayong magtago ng sikreto.
Naipanalo natin 'yon
dahil mas magaling tayo sa paglipat at pagbahagi ng impormasyon.
Tingin ko, iniiwasan nila ang kahit anong puwedeng pagkaguluhan ng press,
at kahit anong puwedeng ipakahulugan
na ebidensiya na meron ngang mga sasakyan na maaaring alien.
Ang pagsisikap nilang huwag nang palakihin ang nangyayari sa US airspace
ay naging imposible noong February 2023.
February 2023 nang pabagsakin ng US ang apat na kung anong bagay
sa continental United States.
Ibinalita ito sa lahat ng nangungunang news organization sa United States.
Kinausap ng Pentagon ang mga reporter kanina lang.
Minamanmanan nila ang hinihinalang Chinese spy balloon
na lumilipad sa northern US.
Tatlong magkakasunod na araw at pang-apat sa loob ng siyam na araw,
pinabagsak ng United States ang isang unidentified high-flying object.
Nasa Alaska ang mga ito, Yukon Territory ng Canada, at Lake Huron.
Ito ay matapos pabagsakin ang Chinese spy balloon
higit isang linggo na ang nakalipas sa baybayin ng South Carolina.
Pero wala pa ring tawag ang US
sa tatlong bagay na pinabagsak nila sa loob ng tatlong araw
maliban sa "mga bagay".
Kakaiba ito sa maraming dahilan.
Malinaw na sinabi sa amin na may Chinese spy balloon sa area.
Tapos sinabi din nila
na 'yong tatlo pang pinabagsak namin ay di pa nakikilala at walang nakakaalam.
Dahil sa mga tanong na hindi nasasagot
at sa karanasan ng military members tulad ni Terry, ni John, at ni Ryan,
may kakayahan ba tayong malaman kung ano talaga ang nasa kalangitan?
MALALAMAN PA BA NATIN ANG KATOTOHANAN?
Kulang lang talaga ang data namin, at sa bandang huli,
malulutas lang ito kung bibigyan ng oras at atensiyon.
Alam ng Congress na maraming aspeto ang usapin ng UAP
at kailangan ng maingat na pag-aaral batay sa data.
Ngayon, di lang natin pagdedebatehan ang pagkakaroon ng UAP,
pag-uusapan din natin ang mga prinsipyo ng ating republika,
na commitment sa transparency at accountability.
Nakikita nating papunta sa public sector ang usapan.
'Yon ang magiging susi para umusad ang usapan sa bukas na paraan.
May karapatan ang publikong malaman
ang tungkol sa mga teknolohiyang di alam ang pinagmulan,
non-human intelligence, at di maipaliwanag na pangyayari.
Sa dami ng report, whistleblowers, at mga kuwentong di maipaliwanag,
dapat tayong magtanong.
Kung naniniwala tayong may bumagsak na aircraft, gaya ng nasabi,
nasa atin ba ang mga bangkay ng mga piloto nito?
Gaya ng sinabi ko sa interview sa NewsNation,
lumabas sa biologics ang ilan sa mga ito.
Human or non-human biologics ba ito?
Non-human.
Para sa marami, kumpirmasyon ito na totoo ang mga alien.
Mabilis kumalat ang balita sa social media,
kung saan marami ang nagulat at di makapaniwala.
May nakapanod ba no'ng UFO/UAP hearing? Grabe...
Malaking hakbang ito para sa UFO community.
Tapos bubulagain tayo ng gobyerno tungkol sa aliens.
Mauuna na akong magpakuha sa mga alien.
May mga lumilipad dito at hindi nila alam ang nangyayari.
Di puwedeng di natin malaman ang mga lumilipad sa bansa natin.
Mas mabuti talaga,
pero marami pa ring dapat gawin.
Ano ang alam mo ngayon na di mo alam noon? Wala.
Ano ang malalaman mo sa susunod na buwan? Wala.
Ano ang malalaman mo sa susunod na anim na buwan? Wala.
Siguro maliit na leak dito, maliit na leak diyan.
Kung sapat na 'yon, 'yon lang ang makukuha mo.
Dalhin mo sa Congress ang imbestigasyon, ano'ng makukuha mo?
Isa pang gawa-gawang kuwento.
Inamin nilang may mga bagay na di nila lubos na maipaliwanag,
at iniimbestigahan nila ito,
pero hinding-hindi nila sasabihin kung ano 'to.
Nasaktan ako habang nasa trabaho sa Rendlesham Forest,
at sa bandang huli, umayon ang Air Force, ang DOD at Veterans
na nasaktan nga ako sa insidenteng 'yon.
Pero hindi nila sinabi sa publiko
o kay Cheryl, sa akin, o sa iba
kung ano talaga ang nangyari sa akin,
kung ba't ako nagkasakit.
Nakatanggap ako ng sulat na di niya makukuha ang medical records.
Meron din si John, nakalagay, "Makukuha mo ang mga benepisyo mo
pero di mo makukuha ang medical records mo."
Sino'ng gagawa no'n? Bakit?
Ba't nila ginagawa 'yon? Di sila sasagot.
Kaya para sa akin, di pa rin ito maipaliwanag.
Tingin ko meron tayong alien technology.
May itinatago tayo at walang ibang nakakaalam nito.
Ang naiisip ko lang na dahilan kaya di nila masabi sa atin
ay kung tungkol ito sa national defense,
at baka nga, di ko alam.
Pero gusto kong malaman.
Hindi man natin malaman kung ano ang dahilan
ng di maipaliwanag na mga liwanag at bagay sa kalangitan,
isang bagay ang tiyak.
Kapag lumabas ang mga kasagutan,
maaaring mabago nito ang takbo ng kasaysayan.
Napakaraming tanong ang di pa nasasagot sa usaping ito.
Posible bang pinag-aaralan tayo ng malayong sibilisasyon?
Hindi na tayo dapat magulat kung gano'n nga.
Isa ito sa may pinakamalalim na posibleng implikasyon,
at maaaring di ito magustuhan ng maraming tao,
pero kailangan nating maging totoo sa data,
saan man ito mapunta.
'Yan ang dapat nating gawin.
Tagapagsalin ng Subtitle: Janice Ruth Geronimo